ਜ਼ੋਇਆ ਹਸਨ
ਜ਼ੋਇਆ ਹਸਨ ਇਕ ਭਾਰਤੀ ਅਕਾਦਮਿਕ ਅਤੇ ਇੱਕ ਸਿਆਸੀ ਵਿਗਿਆਨੀ ਹੈ। ਉਹ ਜਵਾਹਰ ਲਾਲ ਨਹਿਰੂ ਯੂਨੀਵਰਸਿਟੀ, ਦਿੱਲੀ ਵਿਖੇ ਸਿਆਸੀ ਵਿਗਿਆਨ ਦੀ ਇੱਕ ਸਾਬਕਾ ਪ੍ਰੋਫੈਸਰ ਅਤੇ ਸੋਸ਼ਲ ਸਾਇੰਸਿਜ਼ ਦੇ ਸਕੂਲ (SSS) ਦੀ ਡੀਨ  ਅਤੇ ਘੱਟ ਗਿਣਤੀਆਂ ਲਈ ਕੌਮੀ ਕਮਿਸ਼ਨ ਦੀ ਸਾਬਕਾ ਮੈਂਬਰ ਹੈ। ਹਸਨ ਦੇ ਕੰਮ ਦਾ ਫ਼ੋਕਸ ਭਾਰਤ ਵਿੱਚ ਰਾਜ, ਸਿਆਸੀ ਪਾਰਟੀਆਂ, ਨਸਲੀਅਤ ਲਿੰਗ ਅਤੇ ਭਾਰਤ ਵਿੱਚ ਘੱਟ ਗਿਣਤੀਆਂ, ਅਤੇ ਉੱਤਰੀ ਭਾਰਤ ਦਾ ਸਮਾਜ ਹੈ। ਉਸ ਨੂੰ ਉੱਤਰ ਪ੍ਰਦੇਸ਼ ਦੀ ਰਾਜਨੀਤੀ ਬਾਰੇ ਉਸ ਦੇ ਬੁਨਿਆਦੀ ਅਹਿਮੀਅਤ ਵਾਲੇ ਕੰਮ ਲਈ ਵਧੇਰੇ ਜਾਣਿਆ ਜਾਂਦਾ ਹੈ। ਉਸ ਨੇ ਭਾਰਤੀ ਮੁਸਲਮਾਨਾਂ ਅਤੇ ਮੁਸਲਿਮ ਔਰਤਾਂ ਦੀ ਜ਼ਿੰਦਗੀ ਦੇ ਸਮਾਜਿਕ ਅਤੇ ਵਿਦਿਅਕ ਪਹਿਲੂਆਂ ਬਾਰੇ ਵੀ ਵਿਆਪਕ ਖੋਜ ਕੀਤੀ ਹੈ।